stanford-oval/wikipedia huggingface dataset:
Wu Yili

Mario Paci (2. rivi keskellä) kolleagoidensa ja oppilaidensa kanssa Shanghaissa 1945. Ensimmäisessä rivissä on kaksi hänen nuorinta oppilastaan : Wu Yili (edessä oikealla) ja Fou Ts'ong (edessä vasemmalla).
Wu Yili (kiin. 巫漪丽; myös Elaine Wu, 1930 Shanghai – 20. huhtikuuta 2019 Singapore) oli kiinalainen pianisti. Hän aloitti pianonsoiton harjoittelun kuusivuotiaana ja sai opetusta italialaiselta Mario Pacilta, joka opetti myös muita kiinalaispianisteja. 18-vuotiaana Yili soitti ensimmäisen kerran Ludwig van Beethovenin 1. pianokonserton Shanghain sinfoniaorkesterin kanssa ja sai lämpimän vastaanoton. Wu sai myöhemmin Kiinan keskusfilharmonikkojen ensimmäisen pianosolistin paikan. Vuonna 1962 hän sai  kutsun silloisen pääministerin Zhou Enlain vastaanotolle.
Wu meni vuonna 1983 Yhdysvaltoihin täydentämään opintojaan. Vuonna 1993 hän asettui Singaporeen. Pianistin työn ohella hän keräsi ja sovitti kiinalaista musiikkia. Hän sai uutta suosiota sosiaalisen median myötä vielä viimeisinä vuosinaan, ja vuonna 2018 hänet kutsuttiin Kiinan valtiollisen television ohjelmaan soittamaan klassista musiikkia viulisti Lyu Siqingin kanssa.
Wu Yanni

| Wu Yanni> 吴艳妮 |
| --- | --- |

Henkilötiedot
Syntynyt: 28. heinäkuuta 1997 (ikä 27) Sichuan, Kiina
Kansalaisuus:  Kiina
Uran tiedot
Pituus:  175 cm
Laji:  Aitajuoksu
Wu Yanni (kiin.: 吴艳妮; pinyin: Wú Yànnī, s. 28. heinäkuuta 1997 Sichuan, Kiina) on kiinalainen aitajuoksija. Wu on moninkertainen Kiinan aitajuoksumestari. Wu osallistui Pariisin olympialaisiin 2024.
Ylikylä (Nurmes)

Ylikylä sijaitsee Nurmeksessa, Pohjois-Karjalassa Saramojoen vesistöalueen alajuoksun varsilla. Kylän tilat ja viljelykset sijaitsevat kahden järven, Ylikylänjärven ja Roukkajanjärven, sekä järvistä Lautiaiseen laskevan Ylikylänjoen ranta-alueilla.
Kylässä toimi Ylikylän koulu, joka lakkautettiin vuonna 2008.
Kylä on myös  valtakunnallisesti arvokas maisema-alue. Perusteluissa arvokkaaksi maisema-alueeksi sanotaan: Ylikylä sijaitsee vesistöjen äärellä vaihtelevassa luonnonympäristössä. Se on poikkeuksellisen hyvin säilynyt, kulttuurihistoriallisesti ja maisemallisesti arvokas Vaara-Karjalan rantakylä.
Aiheesta muualla

http://www.oyk.fi/~ylikyla/ (Arkistoitu – Internet Archive)
Pohjois-Karjalan Ympäristökeskus: Ylikylän valtakunnallisesti arvokas maisema-alue
Werner Thissen

Arkkipiispa Dr. Werner Thissen (2012)
Werner Thissen (s. 3. joulukuuta 1938) on saksalainen roomalaiskatolinen arkkipiispa. Hän syntyi Klevessä ja sai pappisvihkimyksensä Münsterin hiippakunnassa 29. kesäkuuta 1966. Hänet nimitettiin Münsterin vihkipiispaksi ja Scampan titulaaripiispaksi 16. huhtikuuta 1999. Piispaksi vihkiminen seurasi 24. toukokuuta. Pääkonsekraattorina toimi Reinhard Lettmann, jota avustivat Alfons Demming ja Heinrich Janssen.
Thissen nimitettiin Hampurin arkkipiispaksi 22. marraskuuta 2002 ja asetettiin virkaan 25. tammikuuta 2003.
Fahrenheit (videopeli)

| Fahrenheit |
| --- | --- |
 Fahrenheitin Windows-version kansikuva.
Kehittäjä:  Quantic Dream
Julkaisija:  Atari
Jakelija:  Steam, GOG.com, PlayStation Store, Google Play ja App Store
Ohjaaja:  David Cage
Suunnittelija:  David Cage
Säveltäjä:  Angelo Badalamenti
Julkaistu:  EU 16. syyskuuta 2005NA 20. syyskuuta 2005
Lajityyppi:  seikkailu, trilleri
Pelimuoto:  yksinpeli
Ikäluokitus:  ESRB: M   OFLC: MA15+ PEGI: 16 USK: 16
Alusta:  PlayStation 2, Xbox, Windows
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Fahrenheit (tunnetaan myös nimellä Indigo Prophecy) on Quantic Dreamin kehittämä ja Atarin vuonna 2005 julkaisema seikkailupeli PlayStation 2:lle, Xboxille ja Windowsille.
Juoni

Peli on vuoden 2009 New Yorkiin sijoittuva trilleri. Sarja samankaltaisia, mystisiä murhia on saanut kaupungin ymmälleen: näennäisen normaali ihminen saa yhtäkkiä raivokohtauksen ja hyökkää ventovieraan kimppuun. Tavallinen newyorkilainen Lucas Kane joutuu keskelle mystistä juonikuviota, jossa hänen täytyy saada selville, mikä sai hänet murhaamaan vastoin tahtoaan. Poliisin jahtaamana Lucasin täytyy hylätä tylsä elämänsä ja ryhtyä takaa-ajetuksi. Lucas on päättänyt selvittää, kuka kaiken takana on, ja todistaa syyttömyytensä. Hän huomaa, etteivät vihollisia olekaan ne, joita hän sellaisiksi luuli, ja että totuutta ei ole aina hyvä selvittää. Lucas joutuu keskelle monimutkaista seikkailua ja intensiivisiä toimintakohtauksia, jonka taustalla on rituaalisarjamurhia aavistuksen futuristisella Manhattanilla.
Julkaisut

Pelille julkaistiin vuonna 2015 remastered uusioversio, jonka kehitti Aspyr.
Vastaanotto

Peli on saanut GameSpotin arvostelussa arvosanaksi 8.4/10.
Peli on voittanut Golden Joystick Awards palkinnon kategoriassa Unsung Hero of the Year.
Peli valittiin Tilt.tv:ssä Vuoden 2005 Yllätyspeliksi.[lähde? ]
Peli oli ehdolla Spike Video Game Awards palkinnolle kategoriassa Best Original Score.
Remastered-versio sai IGN:n arvostelussa arvosanaksi 6.2/10. Kritiikkiä peli sai hätäisistä napin painalluskohdista, hiiviskelystä ja uusista virheistä.
Ääninäyttelijät

| 0 | 1 | 2 |
| --- | --- | --- |
|  David Gasman  | … |  Lucas Kane / Tyler Miles / Police Captain / Crazy German Guy / Government Warning / Radio Evangelist   |
|  Paul Bandey  | … |  Bogart / Anton / Professor Kuriakin / Doug / Coroner / Takeo / Security Guard / Soldier   |
|  Sharon Mann  | … |  Samantha Malone / Kate Morrison / Markus Kane (Young) / Mary Kane / TV Evangelist / Operator / Disaster Reporter   |
|  Doug Rand  | … |  Markus Kane / Garrett / Artificial Intelligence / Orderly   |
|  Christian Erickson  | … |  The Oracle / John   |
|  Jodi Forrest  | … |  Tiffany / Agatha / Ocean Reporter   |
|  Matthew Géczy  | … |  Tommy   |
Ääniraita

Pelin ääniraidan on säveltänyt Angelo Badalamenti ja sillä ovat esiintyneet Theory of a Deadman, Teddy Pendergrass, Ben E. King, Patrice Rushen, Bobby Byrd, Society's Bag, Leee John, Nina Simone ja Martina Topley-Bird.
Ääniraidalla on peliin sävellettyä musiikkia sekä lisensoituja kappaleita.
Jatko-osa

Fahrenheitille huhuttiin olevan tulossa jatko-osa, Fahrenheit 2, joka jatkaisi Lucasin tarinaa[lähde? ]. Myöhemmin Quantic Dream ilmoitti kyseisen Fahrenheitia muistuttavan pelin olevan Heavy Rain, jossa on myös elokuvamainen tunnelma sekä draamaa ja jännitystä.[lähde? ]
Aiheesta muualla

Indigo Prophecy MobyGamesissa (englanniksi)
Fahrenheit Internet Movie Databasessa (englanniksi)
Fahrenheitin kotisivut (Arkistoitu – Internet Archive)
Werner Swanljung

Gustaf Werner Swanljung (29. joulukuuta 1879 Raahe – 30. toukokuuta 1961 Vaasa) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Swanljungin vanhemmat olivat Carl August Swanljung ja Sofia Montin ja puolisot vuodesta 1907 Urda Holmberg ja vuodesta 1951 Enni Eriksson. Swanljung kävi viisi luokkaa Raahen yhteiskoulua ja Raahen Porvari- ja Kauppakoulun 1899. Opintomatkoja hän teki Keski-Eurooppaan ja Skandinaviaan. Hän oli ensin isänsä C. A. Swanljungin liikkeen palveluksessa ja sitten kauppias Gustaf Svanljungin liikkeen konttoristi Vaasassa 1899–1910 ja prokuristi 1910–1938 sekä Ab Gustaf Svanlung Oy:n osakas, toimitusjohtaja ja johtokunnan puheenjohtaja vuodesta 1938. Swanljung oli myös Onkilahden Höyrysahan toimitusjohtaja 1918–1948 ja johtokunnan puheenjohtaja vuodesta 1938, Ab Kivimo Oy:n toimitusjohtaja ja Oy Svanljungin Tehtaiden osakas vuodesta 1938 ja toimitusjohtaja vuodesta 1947. Hän oli lisäksi Oy Valio-Auto Ab:n perustajia 1929. Kauppaneuvoksen arvonimen 1950 saaneella Swanljungilla oli myös useita luottamustehtäviä.
Virgin Australia

| Virgin Australia |
| --- | --- |
 IATA: VA  –  ICAO: VOZ 
Kutsukoodi:  VELOCITY
Perustettu:  2000
Laivaston koko:  109 (2014)
Kotipaikka:  Brisbane, Queensland, Australia
Avainhenkilö(t):  Richard Branson
Yhtiön sivut:  www.virginaustralia.com
Virgin Australian pääkonttori Brisbanessa.
Virgin Australian Airbus A330-200.
Boeing 737 Virgin Bluen alkuperäisissä väreissä.
Virgin Australia, alun perin Virgin Blue, on 2000 perustettu australialainen lentoyhtiö. Sen perusti englantilaisen Richard Bransonin Virgin Group ja nykyään yhtiön enemmistöomistaja on Toll Holdings. Yhtiön pääkonttori sijaitsee Queenslandin Brisbanessa. Yhtiön kovin kilpailija Qantas vastasi Virgin Bluen luomaan haasteeseen luomalla oman halpalentoyhtiön, Jetstar Airwaysin.
1. huhtikuuta 2010 Virgin Blue ilmoitti tilaavansa Boeingilta yli 100 uutta Boeing 737-konetta, tilaus on Boeingille suurin puoleentoista vuoteen.
Päästyään entisen Virgin Atlantic-osakkaan Singapore Airlinesin kanssa sopimukseen Virgin-tuotemerkin käytöstä Australian ulkopuolella, toukokuussa 2011 Virgin Blue ja tytäryhtiöt Pacific Blue (Uusi-Seelanti) and V Australia (pitkän matkan lennot) yhdistettiin uudelle nimelle Virgin Australia.  Samalla yhtiö ilmoitti siirtyvänsä pois halpalentoyhtiö-mallista "uuden maailman lentoyhtiöksi" (New World Carrier)
Laivasto

Virgin Australian laivasto koostuu seuraavasti (syyskuussa 2014):
6 Airbus A330-200
6 Boeing 737-700
74 Boeing 737-800
5 Boeing 777-300ER
18 Embraer E-190AR
Aiheesta muualla

Wikimedia Commonsissa on kuvia tai muita tiedostoja aiheesta .
Virgin Australia
Wu Man

Wu Man esiintymässä WOMAD-tapahtumassa vuonna 2011
Wu Man (kiin.: 吴蛮; pinyin: Wú Mán;  s. 2. tammikuuta 1963 Hangzhou) on kiinalainen pipansoittaja.
Wu pääsi 13-vuotiaana Pekingin keskusmusiikkikonservatorioon, jossa hän opiskeli Lin Shichengin, Kuang Yuzhongin, Chen Zeminin ja Liu Dehain johdolla. Hän pääsi oppilaitoksessa ensimmäiseksi maisterinarvon pipansoitossa suorittaneeksi. Hän sai myös ensipalkinnon ensimmäisessä Kansallisessa akateemisessa kiinalaisten soitinten kilpailussa. Wu tutustui ensimmäisen kerran länsimaiseen klassiseen musiikkiin vuonna 1979 kuullessaan Seiji Ozawan johtaman Bostonin sinfoniaorkesterin esiintymisen Pekingissä. Vuonna 1980 hän osallistui viulisti Isaac Sternin pitämälle avoimelle mestarikurssille, ja vuonna 1985 hän teki ensimmäisen vierailunsa Yhdysvaltoihin Kiinan nuorisotaideryhmän jäsenenä. Wu muutti Yhdysvaltoihin vuonna 1990 ja asettui Kaliforniaan.
Wu on kantaesittänyt monia uusia teoksia pipalle. Hän on tulkinnut sellaisten säveltäjien kuin Tan Dunin, Philip Glassin, Lou Harrisonin, Terry Rileyn, Bright Shengin, Chen Yin ja Zhao Jipingin musiikkia. Hänen pitämiään esityksiä varten on myös laadittu konserttoja, joissa soolosoittimena on käytetty pipaa. Wu on tehnyt esiintymisiä monilla kansainvälisillä festivaaleilla ja keskeisissä konserttisaleissa. Orkestereita, joiden kanssa hän on esiintynyt, ovat olleet muiden muassa Bostonin sinfoniaorkesteri, Chicagon sinfoniaorkesteri, Seattlen sinfoniaorkesteri, Los Angelesin filharmonikot ja Moskovan solistit. 1990-luvun alkupuolella Wu aloitti yhteistyön Kronos Quartetin kanssa. Hän on Silk Road Ensemblen perustajajäsen ja tehnyt yhteistyötä myös New York New Music Consortin kanssa. Wu esiintyi ensimmäisenä kiinalaisena artistina Valkoisessa talossa Yo-Yo Man kanssa; Yo-Yo Ma valitsi hänet Toronton kaupungin Glenn Gould Protégé Prizen saajaksi. Wulle on lisäksi myönnetty ensimmäisenä kiinalaisena kansanmuusikkona United States Artistsin stipendi vuonna 2008. Musical America nimesi hänet vuonna 2013 "vuoden instrumentalistiksi". Grammy-ehdokkuudet Wulle toivat albumi Our World In Song ja tulkinta Lou Harrisonin pipakonsertosta. Silk Road Ensemblen jäsenenä Wu oli Yo-Yo Man kanssa mukana soittamassa albumilla Sing Me Home (Sony Music Masterworks), josta myönnettiin parhaan maailmanmusiikkialbumin Grammy-palkinto.
Wu sai vuonna 2015 nimitykset Pekingin keskusmusiikkikonservatorion, Xi’anin musiikkikonservatorion ja Zhejiangin musiikkikonservatorion vierailevaksi professoriksi. Xi’anin musiikkikonservatoriossa hän on toiminut Xi’anin Silkkitien musiikkifestivaalin taiteellisena johtajana.
Virgin Express

| Virgin Express |
| --- | --- |

 IATA: TV  –  ICAO: VEX 
Kutsukoodi:  VIRGIN EXPRESS
Perustettu:  1996
Laivaston koko:  10
Kohteiden määrä:  24
Solmukohdat:  Brysselin Zaventemin lentoasema
Emoyhtiö:  SN Airholding
Kotipaikka:  Bryssel, Belgia
Yhtiön sivut:  http://www.virgin-express.com/
Virgin Express oli Richard Bransonin Virgin Groupin osana ollut lentoyhtiö. Se lentää lähinnä Etelä-Eurooppaan Brysselin Zaventemin lentoasemalta. Lipunmyynti tapahtuu pääasiassa internetissä, tosin muista halpalentoyhtiöistä poiketen se tarjoaa jatkolentoyhteyksiä. Vuonna 2007 Virgin Express yhdistettiin SN Brussels Airlinesin kanssa Brussels Airlinesiksi.
Laivasto

Elokuussa 2006:
5 Boeing 737-300
5 Boeing 737-400
Aiheesta muualla

Virgin Express (Arkistoitu – Internet Archive)
Boeing 737
Finndomo

| Finndomo Oy |
| --- | --- |

Yritysmuoto:  osakeyhtiö
Toimitusjohtaja:  Tapio Pitkänen, konsernijohtaja
Puheenjohtaja:  Ilkka Brotherus
Kotipaikka:  Sonkajärvi
Toimiala:  rakennustuoteteollisuus
Tuotteet:  talopaketit
Liikevaihto:  215 M€ (2007), 199 M€ (2006)
Liikevoitto:  9,2 M€ (2006)
Henkilöstö:  noin 1 000
Tytäryhtiöt:  Finndomo AB, Finndomo Invest Oy, Finndomo Ikkunat Oy ja Lagerholm Finnsauna Oy
Omistaja:  pääomistaja Erkyte Oy (Ilkka Brotherus perh.)
Kotisivu:  Arkistoidut Finndomon kotisivut vuodelta 2012
Infobox OKVirheellinen NIMI-arvo: 
Finndomo-konserni oli pohjoismaiden suurin teollisesti valmistettujen pientalojen toimittaja, joka valmisti noin 3 000 asuntoa vuodessa. Konsernilla oli yhdeksän tuotantolaitosta eri puolilla Suomea ja Ruotsia, taloja markkinoitiin kahdeksan eri tuotemerkin alla. Päämarkkina-alueet olivat Pohjoismaat sekä Baltia ja Venäjä. Kuluttajille suunnatun valmistalokaupan lisäksi konsernilla oli projektituotantoa aluerakennushankkeissa. Lisäksi konseni tuotti loma-asuntoja. Konsernilla oli noin tuhat työntekijää ja 215 miljoonan euron liikevaihto.
Historia ja omistus

Finndomon perusta oli Suomen Taloteollisuus Oy:n valmistalotuotannossa. Yhtiöjärjestelyillä sulautettiin 1997 Suomen Taloteollisuus sekä Rantasalmi Oy. Suomen Taloteollisuuden pääomistajia olivat Enso, Paloheimo, Pohjola ja YIT. Uusiksi pääomistajiksi tulivat pääomasijoitusyhtiöt CapMan ja 3i Finland sekä Rantasalmi Oy ja Rantasalmen omistaja Pertti Karhinen. Myöhemmin Rantasalmi ja Karhinen vetäytyivät yhtiöstä. Vuonna 2005 Finndomo myytiin suomalais-ruotsalaiselle sijoittajaryhmälle, sekä yhtiön toimivalle johdolle. Viimeinen pääomistaja oli Sinituote-perheyrityksen vetäjä Ilkka Brotherus. Alusta asti yhtiön pääomistajiin oli kuulunut Sonkajärven kunta yli 5 prosentin omistusosuudellaan. Omistajavaihdoksen jälkeen yhtiö laajentui Ruotsiin yritysfuusioin ja -ostoin.
Yhtiörakenne

Konserniyhtiöistä Finndomo Oy hoiti tuotannon Suomessa, Finndomo AB Ruotsissa. Lisäksi konsernilla oli omaa rakennustuoteteollisuutta: Finndomo Ikkunat Oy ja Lagerholm Finnsauna Oy (konkurssi 2012). Konserniin kuului myös sijoitusyhtiö Finndomo Invest Oy.
Tuotanto

Konsernilla oli yhdeksän talotehdasta: Suomessa Säynätsalossa, Hartolassa, Loviisassa, Sonkajärvellä ja Haukiputaalla sekä Ruotsissa Skellefteåssa, Hjältevadissa, Hässleholmissa ja Hultsfredissa.
Markkinointi

Pohjoismaiden lisäksi konserni oli Suomessa lähes 15 prosentin markkinaosuudellaan myös Suomen suurin talopakettivalmistaja. Suomessa markkinoitiin Omatalo-, Puutalo-, Vaajatalot- ja Avainkoti-talomerkkejä, Ruotsissa Modulenthus-, Hjältevadshus- ja Smartstart-merkkejä. Viroon, Latviaan, Liettuaan ja Venäjälle talopakettituotanto markkinoitiin Finndomo-merkin alla.
Yrityssaneeraus ja konkurssit

15. helmikuuta 2012 Finndomo hakeutui yrityssaneeraukseen . Finndomo Rakennus teki konkurssin 12.4.2012 . 23.4.2012 Finndomo myi Sonkajärven tehtaansa Omatalo Oy:lle.  20.7.2012 Finndomo myi Hartolan tehtaansa Stora Ensolle.. Pohjois-Savon käräjäoikeus vahvisti 3.12.2012 saneerausohjelman, jonka mukaan yhtiön koko omaisuus realisoidaan eikä Finndomolla ole enää henkilökuntaa eikä liiketoimintaa.
Omatalo Oy on sonkajärveläinen talovalmistaja, jonka talotehdas oli aiemmin osa Finndomoa.
Wandle

| Wandle |
| --- | --- |
 Wandle Morden Hall Parkissa.
Maat:  Yhdistynyt kuningaskunta
Kreivikunnat:  Surrey, Suur-Lontoo
Vesistöalue ja valuma-alueen tietoja
Päävesistöalue:  Thamesjoen vesistöalue
Pinta-ala:  90,7 km²
Joen uoman kohteita
Alkulähde:  Waddon Ponds, Carshalton Ponds
Laskupaikka:  Thames
Mittaustietoja
Pituus:  14 km
Keskivirtaama:  0,48 m³/s (MQ)
Muuta
Muualla:  Wikimedia Commons
  
Wandle on noin 14 kilometriä pitkä Thamesin sivujoki Suur-Lontoon alueella Englannissa. Se saa alkunsa Croydonin alueella Etelä-Lontoossa. Joki virtaa Suttonin ja Mertonin halki Wandsworthiin, jossa se laskee Thamesiin. Joen varrella kulkee 19 kilometriä pitkä Wandle Trail -ulkoilureitti.
Aiheesta muualla

Kuvia tai muita tiedostoja aiheesta Wandle Wikimedia Commonsissa
Wandignies-Hamage

| Wandignies-Hamage |
| --- | --- |
 Hamagen luostari
 vaakuna
 Wandignies-Hamage
 Koordinaatit: 50°24′01″N, 3°18′55″E 
Valtio:  Ranska
Alue:  Hauts-de-France
Departementti:  Nord
Arrondissementti:  Douai
Pinta-ala:  
 – Kokonaispinta-ala:  6,3 km²
Väkiluku (2019):  1 319 
 – Väestötiheys:  209 as./km²
Kunnan numero:  59637
 
 Kunnan kotisivut 
Infobox OKVirheellinen NIMI-arvo: 
Wandignies-Hamage on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 21 kilometriä Douain kaupungista itään.
Hamagen luostari perustettiin 600-luvun alkupuolella, ja se on Pohjois-Ranskan vanhimpia luostareita. Luostarin omistuksessa ollut Cense d’Hyverchiesin maatila rakennettiin uudelleen vuonna 1724. Luostarin maatila oli suuri ja näytti linnoitukselta. 1800-luvun lopulla kuntaan perustettiin keramiikkatehdas. Se suljettiin vuonna 1952, ja vielä silloin se työllisti 800 henkilöä. Uusklassinen Saint-Vincent-de-Paulin kirkko rakennettiin vuosina 1821–1824.
Cense d’Hyverchiesin maatila
Saint-Vincent-de-Paulin kirkko
Aiheesta muualla

Kuvia tai muita tiedostoja aiheesta Wandignies-Hamage Wikimedia Commonsissa
Flybe (2022–2023)

| Flybe |
| --- | --- |

 IATA: BE  –  ICAO: BEE 
Kutsukoodi:  JERSEY
Perustettu:  13. huhtikuuta 2021
Lakkautettu:  28. tammikuuta 2023
Laivaston koko:  9
Solmukohdat:   Birminghamin kansainvälinen lentoasema, Birmingham  George Best Belfast Cityn lentoasema, Belfast 
Kotipaikka:  Birmingham, Yhdistynyt kuningaskunta
Yhtiön sivut:  www.flybe.com
Flybe (IATA: BE, ICAO: BEE, kutsukoodi: JERSEY) oli brittiläinen alueellinen lentoyhtiö. Sen kotipaikka oli Birmingham ja solmukohdat Birminghamin kansainvälinen lentoasema ja George Best Belfast Cityn lentoasema.
Historia

Flybe pohjautui samannimiseen lentoyhtiöön, joka joutui talosvaikeuksiin ja lopetti toimintansa vuonna 2020. Thyme Opco -yritys hankki yhtiön keväällä 2021 ja aloitti toiminnan käynnistämisen uudelleen. Uusi yhtiö perustettiin 13. huhtikuuta 2021 ja aloitti lennot tasan vuotta myöhemmin. Flybe lensi Yhdistyneen kuningaskunnan sisäisiä lentoja sekä lentoja Amsterdamiin ja Geneveen. Se suunnitteli laajentavansa reittiverkostoaan yli 20 kohteeseen ja 500 viikoittaiseen lentoon.
Aamuyöllä 28. tammikuuta 2023 Flybe ilmoitti joutuvansa selvitystilaan ja keskeyttävänsä lentotoiminnan välittömästi.
Laivasto

Flybe käytti Bombardier Dash 8-Q400 -potkuriturbiinikoneita, joita sillä oli toiminnan lopettamisen aikaan laivastossaan yhdeksän. Yhtiön suunnitelmissa oli kasvattaa laivastoa 32 koneeseen.
Flyben Dash 8-Q400 Birminghamissa tammikuussa 2022.
Viveca Sten

Viveca Sten vuonna 2013.
Viveca Sten (s. 18. kesäkuuta 1959 Tukholma) on ruotsalainen rikoskirjailija.
Sten on koulutukseltaan juristi. Hänen esikoisteoksensa I de lugnaste vatten (suom. Syvissä vesissä) ilmestyi vuonna 2008. Se aloitti Sandhamnin murhat -sarjan, jonka osia on myyty maailmanlaajuisesti yhteensä yli 4,5 miljoonaa kappaletta. Kirjasarjan pohjalta on tehty myös televisiosarja Murha Sandhamnissa.
Sten on kirjoittanut myös tyttärensä Camilla Stenin kanssa nuorille suunnatun kolmiosaisen trillerisarjan.
Suomennokset

Syvissä vesissä.  (I de lugnaste vatten, 2008)  Suomentanut Outi Menna. Helsinki:  CrimeTime, 2012.  ISBN 978-952-5918-68-7.
Sisäpiirissä.  (I den innersta kretsen, 2009)  Suomentanut Sirkka-Liisa Sjöblom. Helsinki:  WSOY, 2013.  ISBN 978-951-0-39674-2.
Pinnan alla.  (I grunden utan skuld, 2010)  Suomentanut Sirkka-Liisa Sjöblom. Helsinki:  WSOY, 2013.  ISBN 978-951-0-39690-2.
Sotilaiden salaisuudet.  (I natt är du död, 2011)  Suomentanut Sirkka-Liisa Sjöblom. Helsinki:  WSOY, 2015.  ISBN 978-951-0-40877-3.
Juhannusmurha.  (I stundens hetta, 2012)  Suomentanut Sirkka-Liisa Sjöblom. Helsinki:  WSOY, 2016.  ISBN 978-951-0-41025-7.
Ristiaallokossa.  (I farans riktning, 2013)  Suomentanut Sirkka-Liisa Sjöblom. Helsinki:  WSOY, 2016.  ISBN 978-951-0-42055-3.
Vallan varjoissa.  (I maktens skugga, 2014)  Suomentanut Sirkka-Liisa Sjöblom. Helsinki:  WSOY, 2017.  ISBN 978-951-0-42056-0.
Totuuden nimessä.  (I sanningens namn, 2015)  Suomentanut Sirkka-Liisa Sjöblom. Helsinki:  WSOY, 2018.  ISBN 978-951-0-42968-6.
Hyytäviä hetkiä: kymmenen saaristolaiskertomusta.  (Iskalla ögonblick, 2017)  Suomentanut Sirkka-Liisa Sjöblom. Helsinki:  WSOY, 2019.  ISBN 978-951-0-43003-3.
Huonossa seurassa.  (I fel sällskap, 2018)  Suomentanut Sirkka-Liisa Sjöblom. Helsinki:  WSOY, 2019.  ISBN 978-951-0-43084-2.
Kaikessa hiljaisuudessa.  (I hemlighet begravd, 2019)  Suomentanut Sirkka-Liisa Sjöblom. Helsinki:  WSOY, 2020.  ISBN 978-951-0-45280-6.
Lumen uhrit.  (Offermakaren, 2020)  Suomentanut Sirkka-Liisa Sjöblom. Helsinki:  WSOY, 2021.  ISBN 978-951-0-45450-3.
Laakson varjo.  (Dalskuggan, 2021)  Suomentanut Sirkka-Liisa Sjöblom. Helsinki:  WSOY, 2022.  ISBN 978-951-0-48452-4.
Kylmäävä kosto.  (Botgöraren, 2022)  Suomentanut Virpi Vainikainen. Helsinki:  WSOY, 2023.  ISBN 978-951-0-49460-8.
Sten, Camilla & Sten, Viveca: Syvyyksissä.  (Djupgraven, 2016)  Suomentanut Tuula Kojo. Helsinki:  Otava, 2017.  ISBN 978-951-1-31317-5.
Sten, Camilla & Sten, Viveca: Sumussa.  (Sjörök, 2017)  Suomentanut Tuula Kojo. Helsinki:  Otava, 2018.  ISBN 978-951-1-31318-2.
Sten, Camilla & Sten, Viveca: Loimut.  (Mareld, 2018)  Suomentanut Tuula Kojo. Helsinki:  Otava, 2019.  ISBN 978-951-1-31319-9.
Aiheesta muualla

Viveca Stenin kansainväliset verkkosivut
Viveca Sten DekkariNetissä (Arkistoitu – Internet Archive) Tornion kaupunginkirjasto.
Yleissopimus kulttuuriomaisuuden suojelemiseksi aseellisen selkkauksen sattuessa

Sopimuksen määrittelemä kultuuriomaisuuden tunnus.
Yleissopimus kulttuuriomaisuuden suojelemiseksi aseellisen selkkauksen sattuessa on Haagissa 14. toukokuuta 1954 tehty sopimus kulttuuriomaisuuden suojelemisesta sotatilanteessa.
Sopimus solmittiin toisen maailmansodan jälkeen. Sodan aikana merkittävä osa eurooppalaisesta kulttuuriomaisuudesta oli tuhoutunut hyökkäysten ja ryöstelyn takia. Sopimuksen taustalla on ajatus siitä, että yksittäisen kansakunnan kulttuuriomaisuuden tuhoutuminen ei ole vain kansallinen ongelma, vaan se koskee koko ihmiskuntaa.
Yleissopimuksen tavoitteena on että aseellisen konfliktin osapuolet pidättäytyvät hyökkäyksistä kulttuuriomaisuutta kohtaan ja rauhoittamaan sellaiset kohteet sotilaalliselta toiminnalta, joka vahingoittaisi kohdetta tai oikeuttaisi vastapuolen vihamieliseen reaktioon. Sopimuksen täyttämisen edellytyksenä on, että sen hyväksyneet valtiot varautuvat jo rauhan aikana kulttuuriperinnön suojeluun ja tuovat sopimuksen sisällön kansalaistensa ja asevoimien tietoisuuteen.